Henry Hudson

Henry Hudson (ca. 1550–1611) var en engelsk oppdager og navigatør. 

Hudson prøvde å finne en sjøvei til Asia gjennom Nordvest-passasjen og over Nordpolen gjennom flere ekspedisjoner i årene mellom 1607 og 1611. Under et senere forsøk måtte ekspedisjonen snu ved Novaja Semlja, og de fortsatte da vest, til Newfoundland og nordøst-kysten av det som i dag er USA. Her utforsket han på oppdrag fra hollandske myndigheter kystområdene rundt New York, Maine og Cape Cod, samt et stykke av Hudson-elven, som bærer hans navn.

I 1610 bega han seg ut på en ny ekspedisjon for å finne en nordlig sjøvei til Asia. Etter å ha måttet overvintre i det som nå er Hudson Bay i Canada, gjorde mannskapet på skipet mytteri våren etter da Hudson ville fortsette ekspedisjonen. Hudson, hans mindreårige sønn John og syv andre, som enten var syke eller hadde tatt Hudsons parti, ble satt på havet i en liten båt, og ble aldri sett igjen.

Referanser

 Eksterne lenker 

 Biografi

Hudson, Henry
Hudson, Henry
Kategori:Personer med tilknytning til Svalbard